title: Sklep Sveta (Euratom) 2020/2253 z dne 29. decembra 2020 o odobritvi sklenitve, s strani Evropske komisije, Sporazuma med Vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije ter sklenitve, s strani Evropske komisije v imenu Evropske skupnosti za atomsko energijo, Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strain ter Združenim kraljestvom Velika Britanija in Severna Irska na drugi strani

text:
                  31.12.2020

                  SL

                  Uradni list Evropske unije

                  L 444/11

         SKLEP SVETA (Euratom) 2020/2253
         z dne 29. decembra 2020
         o odobritvi sklenitve, s strani Evropske komisije, Sporazuma med Vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije ter sklenitve, s strani Evropske komisije v imenu Evropske skupnosti za atomsko energijo, Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strain ter Združenim kraljestvom Velika Britanija in Severna Irska na drugi strani
         SVET EVROPSKE UNIJE JE –
         ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
         ob upoštevanju priporočila Evropske komisije,
         ob upoštevanju naslednjega:

                     (1)

                     Svet je 25. februarja 2020 pooblastil Komisijo, da začne pogajanja z Združenim kraljestvom o novem sporazumu o partnerstvu. Rezultat teh pogajanj so Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum o trgovini in sodelovanju), Sporazum med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (v nadaljnjem besedilu: Sporazum o varnosti podatkov) in Sporazum med Vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije (v nadaljnjem besedilu: Sporazum o jedrski energiji) (v nadaljnje besedilu skupaj: Sporazumi).

                     (2)

                     Sporazum o trgovini in sodelovanju zajema zadeve, ki so v pristojnosti Evropske skupnosti za atomsko energijo (v nadaljnjem besedilu: Skupnost), in sicer pridružitev programu Euratoma za raziskave in usposabljanje ter Evropskemu skupnemu podjetju za ITER in razvoj fuzijske energije, kar ureja peti del Sporazuma o trgovini in sodelovanju (Sodelovanje v programih Unije, dobro finančno poslovodenje in finančne določbe). Sporazum o trgovini in sodelovanju bi bilo zato treba skleniti v imenu Skupnosti glede zadev, ki spadajo v okvir Pogodbe o ustanovitvi Evropske skupnosti za atomsko energijo (v nadaljnjem besedilu: Pogodba Euratom). Za podpis in sklenitev Sporazuma o trgovini in sodelovanju v imenu Unije se uporabi ločen postopek.

                     (3)

                     Opozoriti je treba, da se osnutki dvostranskih sporazumov med državo članico Skupnosti in Združenim kraljestvom v okviru Pogodbe Euratom, vključno s sporazumi o izmenjavi znanstvenih ali industrijskih informacij na jedrskem področju, lahko sklenejo, če so izpolnjeni pogoji in postopkovne zahteve iz členov 29 in 103 navedene pogodbe.

                     (4)

                     Glede na izjemen položaj Združenega kraljestva v odnosu do Unije in Skupnosti ter nujnost zadeve zaradi prehodnega obdobja, ki se konča 31. decembra 2020, bi bilo treba Sporazum o trgovini in sodelovanju glede zadev, ki spadajo v okvir Pogodbe Euratom, podpisati in uporabljati začasno do zaključka postopkov, potrebnih za začetek njegove veljavnosti. Iz istih razlogov bi bilo treba Sporazum o jedrski energiji podpisati in začasno uporabljati do zaključka postopkov, potrebnih za začetek njegove veljavnosti, in dokler se ne opravi končni pravno-lingvističen pregled, pogodbenici pa take končno revidirane jezikovne različice določita kot verodostojne in dokončne.

                     (5)

                     Zaradi zelo poznega zaključka pogajanj o Sporazumih, zgolj sedem dni pred koncem prehodnega obdobja, ni bilo mogoče opraviti končnega pravno-lingvističnega pregleda besedil Sporazumov pred njihovim podpisom. Pogodbenici bi zato morali takoj po podpisu Sporazumov pričeti s končnim pravno-lingvističnim pregledom besedil Sporazumov v vseh 24 verodostojnih jezikih. Ta pravno-lingvistični pregled bi bilo treba pravočasno zaključiti. Pogodbenici bi morali nato z izmenjavo diplomatskih not ta pregledana besedila Sporazumov v vseh teh jezikih določiti kot verodostojna in dokončna. Ta revidirana besedila bi morala nadomestiti ab initio podpisani različici Sporazumov.

                     (6)

                     Sklenitev Sporazuma o jedrski energiji s strani Komisije bi bilo treba odobriti.

                     (7)

                     Sklenitev Sporazuma o trgovini in sodelovanju glede zadev, ki spadajo v okvir Pogodbe Euratom, s strani Komisije v imenu Evropske skupnosti za atomsko energijo bi bilo treba odobriti –

               SPREJEL NASLEDNJI SKLEP:

            Člen 1

               1.   Odobri se sklenitev, s strani Komisije v imenu Evropske skupnosti za atomsko energijo, Sporazuma med Vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije, ob upoštevanju pogojev iz člena 2.

               2.   Odobri se sklenitev, s strani Komisije v imenu Evropske skupnosti za atomsko energijo, Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani, vključno z njegovimi določbami o začasni uporabi, glede zadev, ki spadajo v okvir Pogodbe Euratom, ob upoštevanju pogojev iz člena 3.

               3.   Besedilo Sporazuma iz odstavka 1 je priloženo temu sklepu.
               Besedilo Sporazuma iz odstavka 2 je priloženo Sklepu Sveta (EU) 2020/2252 (1).

            Člen 2

               1.   Sporazum iz člena 1(1) se pred sklenitvijo in s pridržkom vzajemnosti podpiše in začasno uporablja od 1. januarja 2021 do zaključka postopkov, potrebnih za začetek njegove veljavnosti, in postopkov iz odstavka 2.

               2.   Za različice Sporazuma iz člena 1(1) v angleškem, bolgarskem, češkem, danskem, estonskem, finskem, francoskem, grškem, hrvaškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku se opravi končni pravno-lingvistični pregled.
               Jezikovne različice po pravno-lingvističnem pregledu iz prvega pododstavka se določijo kot verodostojne in dokončne z izmenjavo diplomatskih not z Združenim kraljestvom.
               Verodostojna in dokončna besedila iz drugega pododstavka nadomestijo ab initio podpisani različici Sporazuma iz člena 1(1).

               3.   Začasna uporaba iz odstavka 1 se dogovori z izmenjavo pisem med Skupnostjo in Vlado Združenega kraljestva. Besedili teh pisem sta priloženi temu sklepu.

            Člen 3

               1.   Sporazum iz člena 1(2) se glede zadev, ki spadajo v okvir Pogodbe Euratom, pred sklenitvijo in s pridržkom vzajemnosti podpiše in začasno uporablja od 1. januarja 2021 do zaključka postopkov, potrebnih za začetek njegove veljavnosti.

               2.   Predsednik Sveta pošlje Združenemu kraljestvu uradno obvestilo v skladu s členom 12(2) Sklepa (EU) 2020/2252 v zvezi z izpolnitvijo notranjih zahtev in zaključkom postopkov Unije, potrebnih za začasno uporabo, pod pogojem, da je Združeno kraljestvo pred datumom iz odstavka 1 Unijo uradno obvestilo, da je izpolnilo svoje notranje zahteve in zaključilo postopke, potrebne za začasno uporabo.

               3.   Za različice Sporazuma iz člena 1(2) v angleškem, bolgarskem, češkem, danskem, estonskem, finskem, francoskem, grškem, hrvaškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku se opravi končni pravno-lingvistični pregled.
               Jezikovne različice po pravno-lingvističnem pregledu iz prvega pododstavka se določijo kot verodostojne in dokončne z izmenjavo diplomatskih not z Združenim kraljestvom.
               Verodostojna in dokončna besedila iz drugega pododstavka nadomestijo ab initio podpisani različici Sporazuma iz člena 1(2).

            Člen 4
            Ta sklep začne veljati na dan sprejetja.

            V Bruslju, 29. decembra 2020

                  Za Svet

                  Predsednik

               M. ROTH

            (1)  Sklep Sveta (EU) 2020/2252 z dne 29. decembra 2020 o podpisu, v imenu Unije, in začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani ter Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (UL L 444, 31.12.2020, str. 2).


title: Sklep Komisije (Euratom) 2020/2255 z dne 29. decembra 2020 o sklenitvi, s strani Evropske Komisije, in začasni uporabi Sporazuma med vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije ter o sklenitvi, s strani Evropske komisije v imenu Evropske skupnosti za atomsko energijo, in začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani

text:
                  31.12.2020

                  SL

                  Uradni list Evropske unije

                  L 445/2

         SKLEP KOMISIJE (Euratom) 2020/2255
         z dne 29. decembra 2020
         o sklenitvi, s strani Evropske Komisije, in začasni uporabi Sporazuma med vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije ter o sklenitvi, s strani Evropske komisije v imenu Evropske skupnosti za atomsko energijo, in začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani
         EVROPSKA KOMISIJA JE –
         ob upoštevanju Pogodbe o ustanovitvi Evropske skupnosti za atomsko energijo (v nadaljnjem besedilu: Pogodba Euratom) in zlasti drugega odstavka člena 101 Pogodbe Euratom,
         ob upoštevanju odobritve Sveta,
         ob upoštevanju naslednjega:

                     (1)

                     Svet je 25. februarja 2020 pooblastil Evropsko komisijo, da začne pogajanja z Združenim kraljestvom o novem sporazumu o partnerstvu. Po pogajanjih sta se pogodbenici na ravni pogajalcev dogovorili o Sporazumu o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum o trgovini in sodelovanju) in o Sporazumu med vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije (v nadaljnjem besedilu: Sporazum o varni uporabi jedrske energije).

                     (2)

                     Sporazum o trgovini in sodelovanju zajema zadeve, ki so v pristojnosti Evropske skupnosti za atomsko energijo (v nadaljnjem besedilu: Skupnost), in sicer pridružitev programu Euratoma za raziskave in usposabljanje ter Evropskemu skupnemu podjetju za ITER, ki jih urejajo določbe petega dela Sporazuma o trgovini in sodelovanju. Sporazum o trgovini in sodelovanju bi bilo zato treba skleniti tudi v imenu Skupnosti glede zadev, ki spadajo v okvir Pogodbe Euratom. Za podpis in sklenitev Sporazuma o trgovini in sodelovanju v imenu Evropske unije se uporablja ločen postopek.

                     (3)

                     Zaradi izjemnega položaja Združenega kraljestva glede na Unijo in Skupnost ter nujnosti razmer, saj se prehodno obdobje končuje 31. decembra 2020, bi bilo treba Sporazum o trgovini in sodelovanju v zvezi z zadevami, ki spadajo v okvir Pogodbe Euratom, uporabljati začasno, dokler ne bodo končani postopki, potrebni za začetek njegove veljavnosti.

                     (4)

                     V dogovoru z Združenim kraljestvom bi bilo treba Sporazum o varni uporabi jedrske energije uporabljati začasno, dokler ne bodo končani postopki, potrebni za začetek njegove veljavnosti, in dokler ne bosta končana dokončni pravno-jezikovni pregled in priprava takih dokončno pregledanih jezikovnih različic kot izvirnih in dokončnih s strani pogodbenic. V tej zvezi Komisija opozarja, da je za sprejemanje mednarodnih sporazumov pristojna Komisija na podlagi člena 101 Pogodbe in da v skladu s pogodbo Euratom Komisija odloča o podpisu takih sporazumov in zagotavlja njihovo začasno uporabo skladno s soglasjem Sveta.

                     (5)

                     Opozoriti je treba, da se osnutki dvostranskih sporazumov med državo članico Skupnosti in Združenim kraljestvom v okviru Pogodbe Euratom, vključno s sporazumi o izmenjavi znanstvenega ali industrijskega znanja z jedrskega področja, lahko sklenejo, če so izpolnjeni pogoji in postopkovne zahteve iz členov 29 in 103 navedene pogodbe.

                     (6)

                     Sporazum med vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije bi bilo treba skleniti v imenu Evropske skupnosti za atomsko energijo –

               SKLENILA:

            Člen 1

               1.   V imenu Evropske skupnosti za atomsko energijo se odobri Sporazum med vlado Združenega kraljestva Velika Britanija in Severna Irska ter Evropsko skupnostjo za atomsko energijo o sodelovanju na področju varne in miroljubne uporabe jedrske energije.
               Sporazum iz prvega pododstavka se na podlagi vzajemnosti začasno uporablja od 1. januarja 2021, dokler ne bodo dokončani postopki, potrebni za začetek njegove veljavnosti, in postopki iz odstavka 3.

               2.   V imenu Evropske skupnosti za atomsko energijo se odobri Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani glede zadev, ki spadajo v okvir Pogodbe Euratom.
               Sporazum iz prvega pododstavka se na podlagi vzajemnosti začasno uporablja od 1. januarja 2021, dokler ne bodo dokončani postopki, potrebni za začetek njegove veljavnosti, in postopki iz odstavka 3.

               3.   Različice Sporazumov v angleškem, bolgarskem, češkem, danskem, estonskem, finskem, francoskem, grškem, hrvaškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku bodo predmet dokončnega pravno-jezikovnega pregleda.
               Jezikovne različice, pripravljene v pravno-jezikovnem pregledu iz prvega pododstavka, se z izmenjavo diplomatskih not z Združenim kraljestvom štejejo za izvirne in dokončne.
               Izvirna in dokončna besedila iz drugega pododstavka bodo nadomestila podpisane različice Sporazuma z veljavnostjo od začetka (ab initio).

               4.   Besedilo Sporazuma iz odstavka 1 je priloženo k temu sklepu. Besedilo Sporazuma iz odstavka 2 je priloženo k Sklepu Sveta (EU) 2020/2252 (1).

            Člen 2
            Predsednici Komisije se podeljuje pooblastilo za imenovanje osebe oziroma oseb, pooblaščenih za pošiljanje uradnega obvestila Združenemu kraljestvu iz odstavka 4 člena 5 Sporazuma iz člena 1(1) v imenu Evropske skupnosti za atomsko energijo. Navedeno uradno obvestilo vsebuje seznam držav članic, ki so Komisijo do datuma začetka veljavnosti navedenega sporazuma obvestile, da ne želijo uvrstiti tehnologije v okvir Sporazuma iz člena 1(1).

            Člen 3
            Predsednici Evropske komisije se podeljuje pooblastilo za podpis sporazumov iz člena 1 v imenu Evropske skupnosti za atomsko energijo in imenovanje osebe oziroma oseb, pooblaščenih za izvedbo vseh potrebnih korakov za začasno uporabo Sporazumov iz člena 1.

            Člen 4
            Ta sklep začne veljati na dan sprejetja.

            V Bruslju, 29. decembra 2020

               Ursula VON DER LEYEN

                  Predsednica Komisije

            (1)  Sklep Sveta (EU) 2020/2252 z dne 30. decembra 2020 o podpisu, v imenu Unije, in o začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo in Združenim kraljestvom Velika Britanija in Severna Irska glede varnostnih postopkov pri izmenjavi in varovanju tajnih podatkov (UL L 444, 31.12.2020, str. 2.).


Odločba Komisije z dne 23/12/2020 o razglasitvi združljivosti koncentracije s skupnim trgom (Zadeva št. COMP/M.9982 - FORD / GFT) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/12/2020 o razglasitvi združljivosti koncentracije s skupnim trgom (Zadeva št. COMP/M.9993 - ALLIANZ / NOBLE ) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 30/11/2020 o razglasitvi združljivosti koncentracije s skupnim trgom (Zadeva št. COMP/M.9985 - GARDAWORLD / G4S) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/12/2020 o razglasitvi združljivosti koncentracije s skupnim trgom (Zadeva št. COMP/M.10029 - ABN AMRO BANK / ODDO BHF / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/01/2020 o razglasitvi združljivosti koncentracije s skupnim trgom (Zadeva št. COMP/M.9383 - ZF / WABCO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/12/2020 o razglasitvi združljivosti koncentracije s skupnim trgom (Zadeva št. COMP/M.10063 - MITSUBISHI UFJ LEASE & FINANCE / HITACHI CAPITAL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 22/12/2020 o razglasitvi združljivosti koncentracije s skupnim trgom (Zadeva št. COMP/M.9983 - MAGNA / GFT BORDEAUX) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/12/2020 o razglasitvi združljivosti koncentracije s skupnim trgom (Zadeva št. COMP/M.10052 - ENI / UFG (ASSETS)) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/12/2020 o razglasitvi združljivosti koncentracije s skupnim trgom (Zadeva št. COMP/M.10069 - HDI ASSICURAZIONI / AMISSIMA ASSICURAZIONI) v skladu z Uredbo Sveta (ES) št. 139/2004 (Besedilo v italijanskem jeziku je edino verodostojno)


Odločba Komisije z dne 23/12/2020 o razglasitvi združljivosti koncentracije s skupnim trgom (Zadeva št. COMP/M.10055 - MIRA / ROMANIAN ASSETS OF CEZ) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/12/2020 o razglasitvi združljivosti koncentracije s skupnim trgom (Zadeva št. COMP/M.10057 - SCHLUMBERGER / CEA / GENVIA JV) v skladu z Uredbo Sveta (ES) št. 139/2004 (Besedilo v francoskem jeziku je edino verodostojno)


Odločba Komisije z dne 27/02/2020 o razglasitvi združljivosti koncentracije s skupnim trgom (Zadeva št. COMP/M.9408 - ASSA ABLOY / AGTA RECORD) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/12/2020 o razglasitvi združljivosti koncentracije s skupnim trgom (Zadeva št. COMP/M.10058 - PORSCHE / TRANSNET / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/12/2020 o razglasitvi združljivosti koncentracije s skupnim trgom (Zadeva št. COMP/M.10062 - SDK / FREJA TRANSPORT & LOGISTICS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 22/12/2020 o razglasitvi združljivosti koncentracije s skupnim trgom (Zadeva št. COMP/M.9848 - CMI / ROCKAWAY / MR MC / GJIRAFA TECH) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/12/2020 o razglasitvi združljivosti koncentracije s skupnim trgom (Zadeva št. COMP/M.10042 - VISTA EQUITY PARTNERS / FRANCISCO PARTNERS MANAGEMENT / SMARTBEAR SOFTWARE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/12/2020 o razglasitvi združljivosti koncentracije s skupnim trgom (Zadeva št. COMP/M.10035 - BURNAM PARTIES / KROENKE PARTIES / SMG / CASCADE INVESTMENT / STORAGEMART) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2021/1 z dne 17. decembra 2020 o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, glede kmetijskih subvencij

text:
                  6.1.2021

                  SL

                  Uradni list Evropske unije

                  L 2/1

         SKLEP SVETA (EU) 2021/1
         z dne 17. decembra 2020
         o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, glede kmetijskih subvencij
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 50(2) Pogodbe,
         ob upoštevanju Pogodbe o delovanju Evropske unije in zlasti člena 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu) je Unija sklenila s Sklepom Sveta (EU) 2020/135 (1) z dne 30. januarja 2020 in je začel veljati 1. februarja 2020.

                     (2)

                     Člen 166 Sporazuma o izstopu pooblašča skupni odbor, ustanovljen s členom 164 Sporazuma o izstopu (v nadaljnjem besedilu: skupni odbor), za sprejemanje sklepov v zvezi z vsemi zadevami, za katere je tako določeno v Sporazumu o izstopu. Protokol o Irski/Severni Irski (v nadaljnjem besedilu: Protokol) je sestavni del Sporazuma o izstopu.

                     (3)

                     Člen 10(1) Protokola določa, da se za ukrepe Združenega kraljestva za podporo proizvodnji kmetijskih proizvodov in trgovini z njimi na Severnem Irskem, vključno s podporo ribiškim proizvodom in proizvodom iz akvakulture, uporabljajo pravila Unije o državni pomoči iz Priloge 5 k Protokolu, kadar ti ukrepi vplivajo na trgovino med Severno Irsko in Unijo. Hkrati člen 10(2) Protokola določa izjemo od uporabe prava Unije do določene najvišje skupne letne ravni podpore, če je določen minimalni odstotek te izvzete podpore skladen z določbami Priloge 2 k Sporazumu STO o kmetijstvu.

                     (4)

                     Najvišjo skupno letno raven podpore in minimalni odstotek bi bilo treba določiti ob upoštevanju določb iz Priloge 6 k Protokolu.

                     (5)

                     Za izračun najvišje skupne letne ravni podpore za kmetijske proizvode, ki niso ribiški proizvodi in proizvodi iz akvakulture, so bili upoštevani povprečni odhodki, ki so nastali ali so predvideni na Severnem Irskem v okviru skupne kmetijske politike kot del sedanjega večletnega finančnega okvira (v nadaljnjem besedilu: MFF 2014–2020).

                     (6)

                     Za določitev minimalnega odstotka je bila upoštevana povprečna stopnja podpore Unije, ki je skladna z določbami Priloge 2 k Sporazumu STO o kmetijstvu, v skladu s priglasitvami vseh podpor, ki jih je Unija poslala STO v zadnjih petih letih, kar je obdobje, v katerem so bile priglasitve poslane STO v okviru MFF 2014–2020.

                     (7)

                     Najvišja skupna letna raven podpore za subvencije v kmetijskem sektorju bi zato morala znašati 429 milijonov EUR.

                     (8)

                     Za ribiške proizvode in proizvode iz akvakulture bi morala najvišja raven podpore, ki temelji na povprečnih odhodkih v okviru MFF 2014–2020, znašati 19,5 milijona EUR v petletnem obdobju, pri čemer bi morala zgornja meja v posameznem letu znašati v 4,5 milijona EUR.

                     (9)

                     Da se izvzeta podpora ne bi uporabljala za financiranje operacij, ki sicer niso upravičene do podpore v ribiškem sektorju, bi moral sklep skupnega odbora odražati neupravičenost nekaterih operacij, kot je določeno v pravu Unije.

                     (10)

                     Primerno je, da se določi stališče, ki se v imenu Unije zastopa v skupnem odboru –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v skupnem odboru, ustanovljenem s členom 164 Sporazuma o izstopu, glede kmetijskih subvencij, temelji na osnutku sklepa skupnega odbora, priloženem temu sklepu.

            Člen 2
            Sklep skupnega odbora se objavi v Uradnem listu Evropske unije.

            Člen 3
            Ta sklep začne veljati na dan sprejetja.

            V Bruslju, 17. decembra 2020

                  Za Svet

                  Predsednica

               S. SCHULZE

            (1)  Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 29, 31.1.2020, str. 1).

            OSNUTEK
            SKLEP št. .../2020 SKUPNEGA ODBORA, USTANOVLJENEGA Z SPORAZUMOM O IZSTOPU ZDRUŽENEGA KRALJESTVA VELIKA BRITANIJA IN SEVERNA IRSKA IZ EVROPSKE UNIJE IN EVROPSKE SKUPNOSTI ZA ATOMSKO ENERGIJO
            z dne …
            o določitvi začetne najvišje izvzete skupne letne ravni podpore in začetnega minimalnega odstotka iz člena 10(2) Protokola o Irski/Severni Irski k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
            SKUPNI ODBOR JE –
            ob upoštevanju Protokola o Irski/Severni Irski k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo ter zlasti člena 10(2) Protokola in Priloge 6 k Protokolu –
            SKLENIL:

               Člen 1
               Skupna letna raven podpore za kmetijske proizvode, razen ribiških proizvodov in proizvodov iz akvakulture

                  1.   Začetna najvišja izvzeta skupna letna raven podpore iz člena 10(2) Protokola o Irski/Severni Irski za kmetijske proizvode, razen ribiških proizvodov in proizvodov iz akvakulture, znaša 382,2 milijona GBP (1).

                  2.   Združeno kraljestvo lahko poviša najvišjo izvzeto skupno letno raven podpore iz odstavka 1 za dodaten znesek v višini do 25,03 milijona GBP v danem letu, in sicer s tistim delom zneska najvišje izvzete skupne letne ravni podpore, ki ni bil porabljen v predhodnem koledarskem letu.

                  3.   Najvišja izvzeta skupna letna raven podpore iz odstavka 1 se poviša za znesek 6,8 milijona GBP v danem letu:

                              (a)

                              kadar Evropska unija v navedenem letu v skladu s poglavjem I naslova I dela II ali členi 219, 220 ali 221 Uredbe (EU) št. 1308/2013 (2) sprejme ukrepe, ki zajemajo Republiko Irsko, ali

                              (b)

                              zaradi:

                                          (i)

                                          živalske bolezni;

                                          (ii)

                                          dogodka ali okoliščin, ki povzročajo ali bi lahko povzročile znatne motnje na trgu, kadar bi se to stanje ali učinki tega stanja na trgu verjetno nadaljevali ali poslabšali;

                                          (iii)

                                          resne motnje na trgu, ki je neposredno povezana z izgubo zaupanja potrošnikov zaradi tveganja za zdravje ljudi, živali ali rastlin in nevarnosti bolezni, ali

                                          (iv)

                                          naravne nesreče, ki vpliva na ozemlje Severne Irske, vendar nima enakega učinka na celoten irski otok.

                                    Točka (b) se uporablja samo, kadar Združeno kraljestvo o tem obvesti Evropsko unijo vsaj deset dni pred uporabo povišane skupne letne ravni podpore.

               Člen 2
               Skupna letna raven podpore za ribiške proizvode in proizvode iz akvakulture

                  1.   Začetna najvišja izvzeta skupna raven podpore iz člena 10(2) Protokola o Irski/Severni Irski za ribiške proizvode in proizvode iz akvakulture znaša 16,93 milijona GBP v prvih petih letih po začetku veljavnosti tega sklepa in v katerem koli poznejšem petletnem obdobju. Vendar izvzeta skupna letna raven podpore za te proizvode v posameznem letu ne sme presegati 4,01 milijona GBP.

                  2.   Naslednje operacije niso upravičene do financiranja iz zneskov iz odstavka 1:

                              (a)

                              operacije, ki povečujejo ribolovno zmogljivost plovila, ali oprema, ki povečuje zmožnost plovila za odkrivanje rib;

                              (b)

                              gradnja novih ribiških plovil ali uvoz ribiških plovil;

                              (c)

                              trajno prenehanje ribolovnih dejavnosti:

                              (d)

                              začasno prenehanje ribolovnih dejavnosti, razen če je povezano z:

                                          (i)

                                          nujnimi ukrepi, ki jih uvedejo organi Združenega kraljestva ali ki jih Združeno kraljestvo uvede v zvezi s Severno Irsko za največ šest mesecev, da bi se ublažila resna nevarnost za morske biološke vire ali morski ekosistem;

                                          (ii)

                                          nepodaljšanjem mednarodnega sporazuma o ribolovu ali protokolov k takemu sporazumu;

                                          (iii)

                                          načrtom upravljanja ribištva, ki se objavi v skladu z zakonodajo Združenega kraljestva ali ki ga Združeno kraljestvo objavi v zvezi s Severno Irsko ter v katerem so določene politike za povrnitev enega ali več ribjih staležev na trajnostne ravni ali ohranitev teh staležev na trajnostnih ravneh;

                                          (iv)

                                          nujnimi ukrepi, ki jih uvedejo organi Združenega kraljestva ali ki jih Združeno kraljestvo uvede v zvezi s Severno Irsko v odziv na izredne razmere v javnem zdravju ali druge izredne razmere, ki resno vplivajo na sektor ribištva ali akvakulture;

                              (e)

                              raziskovalni ribolov;

                              (f)

                              prenos lastništva podjetja ter

                              (g)

                              neposredno obnavljanje staleža, razen če to določajo ukrepi organov Združenega kraljestva ali ukrepi Združenega kraljestva v zvezi s Severno Irsko za ohranitev ribjih staležev ali morskega ekosistema ali v primeru poskusnega obnavljanja staleža.
                              Izjeme iz točke (d) so pogojene s tem, da se ribolovne dejavnosti zadevnega ribiškega plovila ali ribiča dejansko začasno prenehajo in da se financiranje dodeli za največ šest mesecev na plovilo.

               Člen 3
               Minimalni odstotek
               Začetni minimalni odstotek iz člena 10(2) Protokola o Irski/Severni Irski znaša 83 % in se uporablja za zneske izvzete skupne letne ravni podpore iz člena 1.

               Člen 4
               Pregled
               Skupni odbor redno pregleduje ta sklep in njegovo izvajanje.

               Člen 5
               Začetek veljavnosti
               Ta sklep začne veljati 1. januarja 2021.

               V …,

                     Za skupni odbor

                     Sopredsednika

               (1)  Za vse izračune in zneske, navedene v GBP v tem sklepu, v EUR je treba uporabiti devizni tečaj za neposredna plačila iz leta 2019 (1 EUR = 0,89092 GBP).

               (2)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).


title: Sklep Sveta (EU) 2021/2 z dne 17. decembra 2020 o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o spremembi Protokola o Irski/Severni Irski

text:
                  6.1.2021

                  SL

                  Uradni list Evropske unije

                  L 2/6

         SKLEP SVETA (EU) 2021/2
         z dne 17. decembra 2020
         o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o spremembi Protokola o Irski/Severni Irski
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 50(2) navedene pogodbe,
         ob upoštevanju Pogodbe o delovanju Evropske unije in zlasti člena 218(9) navedene pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu) je Unija sklenila s Sklepom Sveta (EU) 2020/135 (1) z dne 30. januarja 2020 in je začel veljati 1. februarja 2020.

                     (2)

                     Točka (d) člena 164(5) Sporazuma o izstopu pooblašča skupni odbor, ustanovljen s členom 164 Sporazumom o izstopu (v nadaljnjem besedilu: skupni odbor), da sprejme sklepe o spremembi Sporazuma o izstopu, če so take spremembe potrebne za popravljanje napak, odstranjevanje izpuščenega ali drugih pomanjkljivosti ali obravnavanje razmer, ki v času podpisa Sporazuma o izstopu niso bile predvidene, in če se s takimi sklepi ne spreminjajo bistvene sestavine Sporazuma o izstopu. Na podlagi člena 166(2) Sporazuma o izstopu so sklepi, ki jih sprejme skupni odbor, zavezujoči za Unijo in Združeno kraljestvo. Unija in Združeno kraljestvo morata izvajati te sklepe, ki imajo enak pravni učinek kot Sporazum o izstopu. Protokol o Irski/Severni Irski (v nadaljnjem besedilu: Protokol) je sestavni del Sporazuma o izstopu.

                     (3)

                     Svet je 10. junija 2020 sprejel Sklep (EU) 2020/769 (2), ki je določil stališče, ki se zavzame v imenu Unije v skupnem odboru, v zvezi z nekaterimi spremembami Sporazuma o izstopu. Še vedno je potrebno, da se v Prilogo 2 k Protokolu navede sedem aktov, ki so bistveni za uporabo pravil notranjega trga za blago v zvezi s Severno Irsko. Prav tako je treba vstaviti tri opombe za podrobnejšo opredelitev področja uporabe nekaterih konkretnih aktov iz Priloge 2 k Protokolu.

                     (4)

                     V točki 9 Priloge 2 k Protokolu sta bila pomotoma navedena dva pravna akta o emisijskih vrednostih CO2 novih avtomobilov in tovornih vozil, registriranih v Uniji. V nasprotju z drugo zakonodajo, navedeno v Prilogi 2 k Protokolu, ki se uporablja na podlagi člena 5(4) Protokola, se ta dva akta ne nanašata na dajanje blaga na trg v Uniji. Zato bi ju bilo treba črtati iz navedene priloge.

                     (5)

                     En pravni akt o plastičnih proizvodih za enkratno uporabo se nanaša na dajanje takega blaga na trg in prosti pretok blaga, čeprav le delno. V Prilogo 2 k Protokolu bi bilo treba vključiti le tiste določbe, ki so bistvene za uporabo pravil notranjega trga v zvezi s Severno Irsko.

                     (6)

                     Skupni odbor bi moral na podlagi točke (d) člena 164(5) Sporazuma o izstopu sprejeti sklep za odpravo teh napak.

                     (7)

                     Primerno je, da se določi stališče, ki se v imenu Unije zastopa v skupnem odboru –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v skupnem odboru, ustanovljenem s členom 164 Sporazuma o izstopu, v zvezi s spremembo Protokola, temelji na osnutku sklepa skupnega odbora, priloženem temu sklepu.

            Člen 2
            Sklep skupnega odbora se objavi v Uradnem listu Evropske unije.

            Člen 3
            Ta sklep začne veljati na dan sprejetja.

            V Bruslju, 17. decembra 2020

                  Za Svet

                  Predsednica

               S. SCHULZE

            (1)  Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 29, 31.1.2020, str. 1).

            (2)  Sklep Sveta (EU) 2020/769 z dne 10. junija 2020 o stališču, ki se zavzame v imenu Evropske unije v Skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s spremembo Sporazuma (UL L 187, 12.6.2020, str. 12).

            OSNUTEK
            SKLEP št. .../2020 SKUPNEGA ODBORA, USTANOVLJENEGA S SPORAZUMOM O IZSTOPU ZDRUŽENEGA KRALJESTVA VELIKA BRITANIJA IN SEVERNA IRSKA IZ EVROPSKE UNIJE IN EVROPSKE SKUPNOSTI ZA ATOMSKO ENERGIJO
            z dne …
            o spremembi Protokola o Irski/Severni Irski k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
            SKUPNI ODBOR JE –
            ob upoštevanju Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu) ter zlasti točke (d) člena 164(5) Sporazuma o izstopu,
            ob upoštevanju naslednjega:

                        (1)

                        Točka (d) člena 164(5) Sporazuma o izstopu omogoča skupnemu odboru, ustanovljenemu na podlagi člena 164(1) Sporazuma o izstopu (v nadaljnjem besedilu: skupni odbor), da sprejema sklepe o spremembah Sporazuma o izstopu, če so take spremembe potrebne za popravljanje napak, odstranjevanje izpuščenega ali drugih pomanjkljivosti ali obravnavanje razmer, ki v času podpisa sporazuma niso bile predvidene, in če se s takimi sklepi ne spreminjajo bistvene sestavine navedenega sporazuma. Na podlagi člena 166(2) Sporazuma o izstopu so sklepi, ki jih sprejme skupni odbor, zavezujoči za Unijo in Združeno kraljestvo. Unija in Združeno kraljestvo morata izvajati takšne sklepe, ki imajo enak pravni učinek kot Sporazum o izstopu.

                        (2)

                        Na podlagi člena 182 Sporazuma o izstopu je Protokol o Irski/Severni Irski (v nadaljnjem besedilu: Protokol) sestavni del navedenega sporazuma.

                        (3)

                        Dva pravna akta o emisijskih vrednostih CO2 novih avtomobilov in tovornih vozil, registriranih v Uniji, ki sta navedena pod naslovom 9 Priloge 2 k Protokolu ter se za Združeno kraljestvo in v njem uporabljata v zvezi s Severno Irsko na podlagi člena 5(4) navedenega protokola, se ne nanašata na dajanje takih vozil na trg v Uniji. Zato bi ju bilo treba črtati iz Priloge 2 k Protokolu.

                        (4)

                        Osem pravnih aktov, ki so bistveni za uporabo pravil notranjega trga za blago v zvezi s Severno Irsko in ki so bili ob sprejetju spregledani, bi bilo treba dodati v Prilogo 2 k Protokolu.

                        (5)

                        Da se pojasni področje uporabe nekaterih aktov, ki so že navedeni v Prilogi 2 k Protokolu, bi bilo treba navedeni prilogi dodati tri opombe –

                  SPREJEL NASLEDNJI SKLEP:

               Člen 1
               Priloga 2 k Protokolu se spremeni:

                           1.

                           pod naslovom „9. Motorna vozila, vključno s kmetijskimi in gozdarskimi traktorji“ se črtata naslednja vnosa:

                                       „–

                                       Uredba (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil“;

                                       „–

                                       Uredba (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil“;

                           2.

                           pod naslovom „6. Predpisi o dvostranskih zaščitnih ukrepih“ se doda naslednji vnos:

                                       „–

                                       Uredba (EU) 2019/287 Evropskega parlamenta in Sveta z dne 13. februarja 2019 o izvajanju dvostranskih zaščitnih klavzul in drugih mehanizmov, ki omogočajo začasen preklic preferencialov v nekaterih trgovinskih sporazumih, sklenjenih med Evropsko unijo in tretjimi državami (1)“;

                           3.

                           pod naslovom „23. Kemikalije in sorodno“ se doda naslednji vnos:

                                       „–

                                       Uredba Sveta (ES) št. 111/2005 o določitvi pravil za nadzor trgovine s predhodnimi sestavinami za prepovedane droge med Unijo in tretjimi državami (2)“;

                           4.

                           pod naslovom „25. Odpadki“ se doda naslednji vnos:

                                       „–

                                       členi 2 do 7, člena 14 in 17 ter deli A, B, C, D in F Priloge k Direktivi (EU) 2019/904 Evropskega parlamenta in Sveta z dne 5. junija 2019 o zmanjšanju vpliva nekaterih plastičnih proizvodov na okolje (3)“;

                           5.

                           pod naslovom „29. Živila – splošno“ se doda naslednji vnos:

                                       „–

                                       Direktiva 2011/91/EU Evropskega parlamenta in Sveta z dne 13. decembra 2011 o označbah ali znakih za identifikacijo serije, v katero spada živilo (4)“;

                           6.

                           pod naslovom „42. Rastlinski razmnoževalni material“ se dodajo naslednji vnosi:

                                       „–

                                       Direktiva Sveta 66/401/EGS z dne 14. junija 1966 o trženju semen krmnih rastlin (5)

                                       –

                                       Direktiva Sveta 98/56/ES z dne 20. julija 1998 o trženju razmnoževalnega materiala okrasnih rastlin (6)

                                       –

                                       Direktiva Sveta 2008/72/ES z dne 15. julija 2008 o trženju razmnoževalnega in sadilnega materiala zelenjadnic, razen semena (7)“;

                           7.

                           pod naslovom „47. Drugo“ se doda naslednji vnos:

                                       „–

                                       Uredba (EU) 2019/880 Evropskega parlamenta in Sveta o vnosu in uvozu predmetov kulturne dediščine“;

                           8.

                           pod naslovom „4. Splošni trgovinski vidiki“ se za vnosom „Uredba (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008“ vstavi naslednja opomba:
                           „Brez poseganja v dejstvo, da se tarifni preferenciali za države upravičenke v skladu s splošno shemo preferencialov Unije v Združenem kraljestvu uporabljajo za Severno Irsko, se:

                                       —

                                       sklicevanja na ‚državo članico‘ v členu 9(1)(c)(ii) in poglavju VI [Določbe o zaščiti in nadzoru] Uredbe (EU) št. 978/2012 ne razumejo, kot da v zvezi s Severno Irsko vključujejo Združeno kraljestvo;

                                       —

                                       sklicevanja na ‚trg Unije‘ v členu 2(k) in poglavju VI [Določbe o zaščiti in nadzoru] Uredbe (EU) št. 978/2012 ne razumejo, kot da v zvezi s Severno Irsko vključujejo trg Združenega kraljestva, in

                                       —

                                       sklicevanja na ‚proizvajalce Unije‘ in ‚industrijo Unije‘ v Uredbi (EU) št. 978/2012 ne razumejo, kot da v zvezi s Severno Irsko vključujejo proizvajalce ali industrijo Združenega kraljestva.“;

                           9.

                           pod naslovom „5. Instrumenti trgovinske zaščite“, se neposredno pod naslovom vstavi naslednja opomba:
                           „Brez poseganja v dejstvo, da se ukrepi trgovinske zaščite Unije v Združenem kraljestvu uporabljajo za Severno Irsko, se sklicevanja na ‚države članice‘ ali ‚Unijo‘ v Uredbi (EU) 2016/1036, Uredbi (EU) 2016/1037, Uredbi (EU) 2015/478 in Uredbi (EU) 2015/755 ne razumejo, kot da v zvezi s Severno Irsko vključujejo Združeno kraljestvo. Poleg tega lahko uvozniki, ki so plačevali protidampinške ali izravnalne dajatve Unije na uvoz blaga, carinjenega na Severnem Irskem, zaprosijo za povračilo takih dajatev samo v skladu s členom 11(8) Uredbe (EU) 2016/1036 oziroma členom 21 Uredbe (EU) 2016/1037.“;

                           10.

                           pod naslovom „6. Predpisi o dvostranskih zaščitnih ukrepih“ se neposredno pod naslovom vstavi naslednja opomba:
                           „Brez poseganja v dejstvo, da se dvostranski zaščitni ukrepi Unije v Združenem kraljestvu uporabljajo za Severno Irsko, se sklicevanja na ‚države članice‘ ali ‚Unijo‘ v spodaj navedenih uredbah ne razumejo, kot da v zvezi s Severno Irsko vključujejo Združeno kraljestvo.“;

                           11.

                           pod naslovom „25. Odpadki“ se za vnosom „Direktiva (EU) 2019/904 Evropskega parlamenta in Sveta z dne 5. junija 2019 o zmanjšanju vpliva nekaterih plastičnih proizvodov na okolje“ vstavi naslednja opomba:
                           „V zvezi z uporabo navedenih členov in delov za Združeno kraljestvo in v njem v zvezi s Severno Irsko se vsako sklicevanje na ‚3. julija 2021‘ v členu 4(1), členu 14 in členu 17(1) razume kot ‚1. januarja 2022‘. Členi 2, 3, 14 in 17 ter del F Priloge se uporabljajo le, če se nanašajo na člene 4 do 7.“

               Člen 2
               Ta sklep začne veljati na dan po njegovem sprejetju.

               V …,

                     Za skupni odbor

                     Sopredsednika

               (1)  UL L 53, 22.2.2019, str. 1.

               (2)  UL L 22, 26.1.2005, str. 1.

               (3)  UL L 155, 12.6.2019, str. 1.

               (4)  UL L 334, 16.12.2011, str. 1.

               (5)  UL 125, 11.7.1966, str. 2298.

               (6)  UL L 226, 13.8.1998, str. 16.

               (7)  UL L 205, 1.8.2008, str. 28.


title: Sklep (EU) 2021/8 Evropskega parlamenta in Sveta z dne 23. decembra 2020 o pooblastitvi Komisije, da glasuje za povečanje odobrenega kapitala Evropskega investicijskega sklada

text:
                  7.1.2021

                  SL

                  Uradni list Evropske unije

                  L 3/1

         SKLEP (EU) 2021/8 EVROPSKEGA PARLAMENTA IN SVETA
         z dne 23. decembra 2020
         o pooblastitvi Komisije, da glasuje za povečanje odobrenega kapitala Evropskega investicijskega sklada
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije in zlasti člena 173(3) Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         po posvetovanju z Evropskim ekonomsko-socialnim odborom,
         v skladu z rednim zakonodajnim postopkom (1),
         ob upoštevanju naslednjega:

                     (1)

                     Člen 5(2) Statuta Evropskega investicijskega sklada (v nadaljnjem besedilu: sklad) določa, da se odobreni kapital sklada lahko poveča s sklepom skupščine sklada (v nadaljnjem besedilu: skupščina), sprejetim s 85-odstotno večino oddanih glasov.

                     (2)

                     Glede na pričakovani učinek krize zaradi COVID-19 ter da bi se z izvajanjem predlagane uredbe Evropskega parlamenta in Sveta o vzpostavitvi programa InvestEU kot dela večletnega finančnega okvira za obdobje od 2021 do 2027 in z nadaljnjim razvojem vloge sklada pri upravljanju nacionalnih in regionalnih programov prispevalo k odzivu Unije in sklada na krizo, je treba takoj povečati odobreni kapital sklada za 2 870 000 000 EUR.

                     (3)

                     Svet direktorjev sklada (v nadaljnjem besedilu: svet direktorjev) je sklenil, da skupščini predloži zahtevek za odobritev povečanja odobrenega kapitala sklada za 2 870 000 000 EUR z izdajo 2 870 novih delnic ter za odobritev načinov plačevanja, vključno z vplačilom za tako povečanje kapitala. Če se odobri povečanje kapitala, bo imela vsaka nova delnica nominalno vrednost 1 000 000 EUR, vsaka vpisana delnica pa bo vplačana do višine 20 % svoje nominalne vrednosti. Bilo bi mogoče, da skupščina zahteva vplačilo preostalih 80 % pod pogoji iz člena 7(3) statuta sklada. Vse delnice, obstoječe ali na novo izdane, bodo imele enako vrednost in imajo v vseh pogledih enake pravice.

                     (4)

                     Svet direktorjev je predlagal, da so na novo odobrene delnice na voljo za vpis v enotnem obdobju vpisa, ki se začne takoj po odobritvi povečanja kapitala na skupščini in konča 30. septembra 2021. Unija bo lahko sodelovala pri vpisu pod pogoji, določenimi v sklepu skupščine, ko bo začel veljati pravni akt za odobritev udeležbe Unije v povečanju kapitala.

                     (5)

                     Da bi zastopnik Unije na skupščini čim prej glasoval o povečanju kapitala, se smatra, da je primerno določiti izjemo od roka osmih tednov in roka desetih dni iz člena 4 Protokola št. 1 o vlogi nacionalnih parlamentov v Evropski uniji, ki je priložen Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo. Iz istega razloga bi moral ta sklep začeti veljati dan po njegovi objavi –

               SPREJELA NASLEDNJI SKLEP:

            Člen 1
            Komisija je pooblaščena, da na skupščini Evropskega investicijskega sklada v imenu Unije glasuje za predlagano povečanje odobrenega kapitala sklada v višini 2 870 000 000 EUR.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 23. decembra 2020

                  Za Evropski parlament

                  Predsednik

               D. M. SASSOLI

                  Za Svet

                  Predsednik

               M. ROTH

            (1)  Stališče Evropskega parlamenta z dne 15. decembra 2020 (še ni objavljeno v Uradnem listu) in odločitev Sveta z dne 22. decembra 2020.


title: Sklep Sveta (EU) 2021/3 z dne 23. novembra 2020 o stališču, ki se v imenu Evropske unije zastopa na ponovno sklicanem triinšestdesetem zasedanju Komisije ZN za droge o uvrstitvi kanabisa in s kanabisom povezanih substanc v tabele v okviru Enotne konvencije o mamilih iz leta 1961, kakor je bila spremenjena s Protokolom iz leta 1972, in Konvencije o psihotropnih substancah iz leta 1971

text:
                  7.1.2021

                  SL

                  Uradni list Evropske unije

                  L 4/1

         SKLEP SVETA (EU) 2021/3
         z dne 23. novembra 2020
         o stališču, ki se v imenu Evropske unije zastopa na ponovno sklicanem triinšestdesetem zasedanju Komisije ZN za droge o uvrstitvi kanabisa in s kanabisom povezanih substanc v tabele v okviru Enotne konvencije o mamilih iz leta 1961, kakor je bila spremenjena s Protokolom iz leta 1972, in Konvencije o psihotropnih substancah iz leta 1971
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 83(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Enotna konvencija Združenih narodov (ZN) o mamilih iz leta 1961, kakor je bila spremenjena s Protokolom iz leta 1972 (v nadaljnjem besedilu: Konvencija o mamilih), je začela veljati 8. avgusta 1975.

                     (2)

                     V skladu s členom 3 Konvencije o mamilih se lahko Komisija ZN za droge (CND) odloči, da v tabele navedene konvencije doda substance. Tabele lahko spreminja samo v skladu s priporočili Svetovne zdravstvene organizacije (SZO), lahko pa se tudi odloči, da sprememb, ki jih priporoča SZO, ne bo uveljavila.

                     (3)

                     Konvencija ZN o psihotropnih substancah iz leta 1971 (v nadaljnjem besedilu: Konvencija o psihotropnih substancah) je začela veljati 16. avgusta 1976.

                     (4)

                     V skladu s členom 2 Konvencije o psihotropnih substancah se lahko CND na podlagi priporočil SZO odloči, da v tabele iz navedene konvencije doda substance ali da jih iz njih črta. CND ima široka diskrecijska pooblastila, v okviru katerih lahko upošteva gospodarske, družbene, pravne, upravne in druge dejavnike, ne sme pa ravnati samovoljno.

                     (5)

                     Spremembe tabel Konvencije o mamilih in Konvencije o psihotropnih substancah neposredno vplivajo na področje uporabe prava Unije na področju nadzora nad drogami. Okvirni sklep Sveta 2004/757/PNZ (1) se uporablja za substance, navedene v tabelah navedenih konvencij. Zato se vse spremembe tabel navedenih konvencij neposredno prenesejo v skupna pravila Unije.

                     (6)

                     CND bo na ponovno sklicanem triinšestdesetem zasedanju, ki bo potekalo od 2. do 4. decembra 2020 na Dunaju, sprejela sklepe v zvezi s kanabisom in s kanabisom povezanimi substancami, ki se že nadzorujejo na podlagi Konvencije o mamilih ali Konvencije o psihotropnih substancah.

                     (7)

                     Unija ni pogodbenica Konvencije o mamilih ali Konvencije o psihotropnih substancah. Ima status opazovalke v CND, v kateri bo imelo na ponovno sklicanem triinšestdesetem zasedanju 12 držav članic glasovalno pravico. Zato bi moral Svet te države članice pooblastiti, da izrazijo stališče Unije o uvrstitvi substanc v tabele Konvencije o mamilih in Konvencije o psihotropnih substancah, saj sklepi o uvrstitvi substanc v mednarodne tabele v okviru navedenih konvencij spadajo v pristojnost Unije.

                     (8)

                     SZO je 24. januarja 2019 izdala šest priporočil po kritičnem pregledu na 41. zasedanju Strokovnega odbora za odvisnost od drog (v nadaljnjem besedilu: Strokovni odbor SZO) v zvezi s kanabisom in s kanabisom povezanimi substancami. Namen teh priporočil ni dovoliti rekreativno uporabo kanabisa ali s kanabisom povezanih substanc.

                     (9)

                     Glede na oceno Strokovnega odbora SZO ni zelo verjetno, da kanabis in hašiš povzročata škodljive učinke, podobne učinkom drugih substanc iz Tabele IV Konvencije o mamilih. Poleg tega so peroralni pripravki iz kanabisa pokazali terapevtski potencial za zdravljenje bolečin in drugih zdravstvenih stanj, kot sta epilepsija in spastičnost, povezana z multiplo sklerozo.

                     (10)

                     SZO je menila, da bi morala biti kanabis in hašiš uvrščena na ravni nadzora, ki bo preprečevala škodo, ki jo povzroča uporaba kanabisa, hkrati pa ne bo ovirala dostopa do uporabe ter raziskav in razvoja s kanabisom povezanih pripravkov za medicinsko uporabo. SZO je zato sklenila, da vključitev kanabisa in hašiša v Tabelo IV Konvencije o mamilih ni v skladu z merili za vključitev droge v to Tabelo.

                     (11)

                     To priporočilo ne pomeni spremembe ravni mednarodnega nadzora nad kanabisom in hašišem. V njem je ustrezno upoštevan znanstveni razvoj na tem področju od prve vključitve kanabisa in hašiša v Konvencijo o mamilih. Črtanje kanabisa in hašiša iz Tabele IV Konvencije o mamilih bi lahko koristilo razvoju skupnega znanja o terapevtski uporabnosti in o morebitnih škodljivih učinkih, povezanih s kanabisom.

                     (12)

                     Zato bi moralo biti stališče Unije, da se kanabis in hašiš črtata iz Tabele IV Konvencije o mamilih.

                     (13)

                     V skladu z oceno Strokovnega odbora SZO lahko delta-9-tetrahidrokanabinol in njegov aktivni stereoizomer dronabinol, zlasti v nezakonito pridobljenih oblikah visoke stopnje čistosti, povzročita škodljive učinke, odvisnost in potencial zlorabe, ki je vsaj tako velik kot pri kanabisu, ki je vključen v Tabelo I Konvencije o mamilih. Substanca, ki se lahko podobno zlorablja in ima podobne škodljive učinke kot substanca, ki je že uvrščena v Konvencijo o mamilih, bi bila običajno uvrščena na enak način kot navedena substanca. Ker se delta-9-tetrahidrokanabinol lahko zlorablja podobno kot kanabis in ima podobne škodljive učinke, izpolnjuje merila za vključitev v Tabelo I Konvencije o mamilih.

                     (14)

                     SZO je razumela, da bi vključitev delta-9-tetrahidrokanabinola v isto konvencijo in v isto tabelo kot kanabis, in sicer Tabelo I Konvencije o mamilih, zelo olajšala izvajanje nadzornih ukrepov Konvencije o mamilih ali Konvencije o psihotropnih substancah v državah članicah. Zato je SZO priporočila, da se delta-9-tetrahidrokanabinol in njegov aktivni stereoizomer dronabinol vključita v Tabelo I Konvencije o mamilih ter da se, če bo to priporočilo sprejeto, črtata iz Tabele II Konvencije o psihotropnih substancah.

                     (15)

                     To priporočilo ne pomeni spremembe ravni mednarodnega nadzora nad delta-9-tetrahidrokanabinolom in njegovim aktivnim stereoizomerom dronabinolom. Lahko bi tudi olajšalo izvajanje nadzornih ukrepov v državah članicah.

                     (16)

                     Zato bi moralo biti stališče Unije, da se delta-9-tetrahidrokanabinol in njegov aktivni stereoizomer dronabinol dodata v Tabelo I Konvencije o mamilih ter, če bo navedeno priporočilo sprejeto, črtata iz Tabele II Konvencije o psihotropnih substancah.

                     (17)

                     V skladu z oceno Strokovnega odbora SZO tetrahidrokanabinol (izomeri delta-9-tetrahidrokanabinola), ki je vključen v Tabelo I Konvencije o psihotropnih substancah, ne pomeni zlorabe in nima škodljivih učinkov, podobnih tistim, ki so povezani z delta-9-tetrahidrokanabinolom, vendar je zaradi kemične podobnosti vsakega od šestih izomerov delta-9-tetrahidrokanabinola z uporabo standardnih metod kemijske analize zelo težko razlikovati med temi šestimi izomeri in delta-9-tetrahidrokanabinolom. Poleg tega bi vključitev teh šestih izomerov v isto konvencijo in v isto tabelo kot delta-9-tetrahidrokanabinol, in sicer Tabelo I Konvencije o mamilih, olajšala izvajanje mednarodnega nadzora nad delta-9-tetrahidrokanabinolom, državam članicam pa bi pomagala pri izvajanju nadzornih ukrepov na nacionalni ravni. Zato je SZO priporočila, da se tetrahidrokanabinol (izomeri delta-9-tetrahidrokanabinola) doda v Tabelo I Konvencije o mamilih, pod pogojem, da CND sprejme priporočilo, da se dronabinol in njegovi stereoizomeri (delta-9-tetrahidrokanabinol) dodajo v Tabelo I Konvencije o mamilih ter, če bo to priporočilo sprejeto, da se črtajo iz Tabele I Konvencije o psihotropnih substancah.

                     (18)

                     To priporočilo ne pomeni spremembe ravni mednarodnega nadzora nad tetrahidrokanabinolom (izomeri delta-9-tetrahidrokanabinola). Je v skladu z načeli boljšega pravnega urejanja in bi lahko olajšalo izvajanje nadzornih ukrepov v državah članicah.

                     (19)

                     Zato bi moralo biti stališče Unije, da se tetrahidrokanabinol (izomeri delta-9-tetrahidrokanabinola) doda v Tabelo I Konvencije o mamilih, pod pogojem, da CND sprejme priporočilo, da se dronabinol in njegovi stereoizomeri (delta-9-tetrahidrokanabinol) dodajo v Tabelo I Konvencije o mamilih ter, če bo navedeno priporočilo sprejeto, da se črtajo iz Tabele I Konvencije o psihotropnih substancah.

                     (20)

                     Da bi se zagotovila skladnost uvrstitive delta-9-tetrahidrokanabinola in njegovih aktivnih stereoizomerov dronabinola ter tetrahidrokanabinola (izomerov delta-9-tetrahidrokanabinola) v tabele in da bi se preprečilo tveganje, da bi se katera koli od teh substanc uvrstila v tabele v okviru Konvencije o mamilih in Konvencije o psihotropnih substancah, bi moralo biti državam članicam, ki so članice CND, omogočeno, da v zvezi z uvrščanjem teh substanc v tabele s skupnim glasovanjem izrazijo stališče Unije.

                     (21)

                     V skladu z oceno Strokovnega odbora SZO je variabilnost psihoaktivnih lastnosti ekstraktov in tinktur kanabisa, kot je navedeno v Konvenciji o mamilih, v glavnem posledica razlik v koncentracijah delta-9-tetrahidrokanabinola, ki jih vsebujejo ti ekstrakti in tinkture. Nekateri ekstrakti in tinkture kanabisa brez psihoaktivnih lastnosti, ki vsebujejo predvsem kanabidiol, imajo obetavno terapevtsko uporabo. Dejstvo, da se različni pripravki z variabilno koncentracijo delta-9-tetrahidrokanabinola nadzorujejo pod istim vnosom „ekstrakti in tinkture“ in so vključeni v isti tabeli, je izziv za odgovorne organe, ki izvajajo nadzorne ukrepe v državah. Poleg tega lahko opredelitev pripravkov na podlagi Konvencije o mamilih zajema vse izdelke, ki so ekstrakti in tinkture kanabisa, kot „pripravke“ iz kanabisa, če se bo upoštevalo priporočilo Strokovnega odbora SZO, da se dronabinol prestavi v Tabelo I Konvencije o mamilih, pa tudi kot „pripravke“ iz dronabinola in njegovih stereoizomerov. Zato je SZO priporočila, da se ekstrakte in tinkture kanabisa črta iz Tabele I Konvencije o mamilih.

                     (22)

                     Informacije, ki jih je SZO predložila po izdaji tega priporočila, in analiza učinka tega priporočila, ki jo je opravila Mednarodna uprava za kontrolo narkotikov (INCB), pojasnjujejo, da to priporočilo ne vključuje sprememb ravni mednarodnega nadzora nad ekstrakti in tinkturami kanabisa in da ni pričakovati, da bi imelo to priporočilo kakršen koli vpliv na obveznosti držav članic glede nadzora ali poročanja. Poleg tega bi črtanje ekstraktov in tinktur kanabisa iz Tabele I Konvencije o mamilih zagotovilo večjo zanesljivost nadzora nad izdelki, ki niso bili pridobljenimi z uporabo topila, temveč z uporabo toplote in tlaka.

                     (23)

                     Zato bi moralo biti stališče Unije, da se glasuje za priporočilo, da se črta ekstrakte in tinkture kanabisa iz Tabele I Konvencije o mamilih.

                     (24)

                     V skladu z oceno Strokovnega odbora SZO je kanabidiol vsebovan v kanabisu in hašišu, vendar nima psihoaktivnih lastnosti ter nima potenciala za zlorabo in ne povzroča odvisnosti. Nima bistvenih škodljivih učinkov. Poleg tega se je izkazalo, da je kanabidiol učinkovit pri obvladovanju določenih epileptičnih motenj, odpornih na zdravljenje, ki se pojavljajo pri otrocih.

                     (25)

                     SZO je navedla, da bodo zdravila brez psihoaktivnih učinkov, ki se proizvajajo kot pripravki iz rastline kanabis, vsebovala sledi delta-9-tetrahidrokanabinola, in priznala, da je lahko kemijska analiza delta-9-tetrahidrokanabinola s točnostjo do 0,15 % natančno težavna za nekatere države članice. Zato je SZO priporočila, da se pri vnosu za kanabis in hašiš v Tabeli I Konvencije o mamilih doda naslednja opomba: „Pripravki, ki vsebujejo pretežno kanabidiol in ne več kot 0,2 % delta-9-tetrahidrokanabinola, niso pod mednarodnim nadzorom.“

                     (26)

                     Vendar bi navedeno priporočilo znižalo sedanjo raven nadzora za te pripravke. Poleg tega določitev te mejne vrednosti 0,2 odstotka delta-9-tetrahidrokanabinola ni zadostno podprta z znanstvenimi dokazi, besedilo navedenega priporočila ne izključuje morebitnih različnih razlag v zvezi z načinom izračuna te mejne vrednosti 0,2 odstotka delta-9-tetrahidrokanabinola, poleg tega pa bo zaradi tehničnih in upravnih zmogljivosti težavno tehnično izvajanje navedenega priporočila. Različno obravnavanje kanabidiola v primerjavi z drugimi kanabinoidi ni v skladu z obstoječo strukturo tabel Konvencije o mamilih in Konvencije o psihotropnih substancah. Navedeno priporočilo, kot je bilo oblikovano, ne zagotavlja potrebne pravne varnosti.

                     (27)

                     Zato bi moralo biti stališče Unije, da se glasuje proti priporočilu, da se doda opomba v zvezi s „pripravki, ki vsebujejo pretežno kanabidiol in ne več kot 0,2 % delta-9-tetrahidrokanabinola“ pri vnosu za kanabis in hašiš v Tabeli I Konvencije o mamilih.

                     (28)

                     Vendar bi Unija pozdravila nadaljnje posvetovanje z vsemi zadevnimi deležniki o priporočilu glede ustrezne ravni mednarodnega nadzora nad pripravki iz kanabisa z nizko vsebnostjo delta-9-tetrahidrokanabinola, pri čemer se zagotovi varovanje javnega zdravja in dobrega počutja, ob upoštevanju obstoječe strukture mednarodnega sistema za nadzor nad kanabisom, pa tudi tehnične in upravne zmogljivosti, potrebne za izvajanje takega priporočila.

                     (29)

                     V skladu z oceno Strokovnega odbora SZO zdravila, ki vsebujejo delta-9-tetrahidrokanabinol, niso povezana s težavami zaradi zlorabe in odvisnosti ter se ne uporabljajo za nemedicinske namene. Po mnenju SZO so taki pripravki oblikovani tako, da se jih verjetno ne zlorablja, in ni dokazov o dejanski zlorabi ali škodljivih učinkih v obsegu, ki bi upravičil trenutno raven nadzora, povezano s Tabelo I Konvencije o mamilih, ali raven nadzora, povezano s Tabelo II Konvencije o psihotropnih substancah. Zato je SZO priporočila, da se pripravke, proizvedene s kemično sintezo ali kot pripravek iz kanabisa, ki so opredeljeni kot farmacevtski pripravki z enim ali več drugimi sestavinami na tak način, da delta-9-tetrahidrokanabinola ni mogoče ponovno osamiti z lahko dostopnimi sredstvi ali v količinah, ki bi lahko pomenile tveganje za javno zdravje, doda v Tabelo III Konvencije o mamilih.

                     (30)

                     Vendar besedilo tega priporočila v zvezi s farmacevtskimi pripravki ne temelji na nobenem opredeljenem izrazu iz Konvencije o mamilih. Poleg tega bito priporočilo lahko privedlo do dodatnega regulativnega bremena za države članice, ki bi morale opredeliti pojme, uporabljene vtem priporočilu, da bi zagotovile njegovo enotno uporabo, in bi morale za vsak izdelek preveriti, ali je pogoj, da ga ni mogoče ponovno osamiti z lahko dostopnimi sredstvi, izpolnjen ali ne.

                     (31)

                     Zato bi moralo biti stališče Unije, da se glasuje proti priporočilu, da se pripravki, proizvedeni s kemično sintezo ali kot pripravek kanabisa, ki so opredeljeni kot farmacevtski pripravki z enim ali več drugimi sestavinami na tak način, da delta-9-tetrahidrokanabinola (dronabinola) ni mogoče ponovno osamiti z lahko dostopnimi sredstvi ali v količinah, ki bi lahko pomenile tveganje za javno zdravje, dodajo v Tabelo III Konvencije o mamilih.

                     (32)

                     Primerno je, da se v zvezi s spremembami uvrstitve kanabisa in s kanabisom povezanih substanc v tabele določi stališče, ki se v imenu Unije zastopa v CND, saj bodo sklepi o uvrstitvi v tabele v zvezi s prej navedenimi kanabisom in s kanabisom povezanimi substancami neposredno vplivali na vsebino prava Unije, in sicer na Okvirni sklep 2004/757/PNZ.

                     (33)

                     Stališče Unije izrazijo države članice, ki so članice CND, pri čemer nastopijo skupaj v interesu Unije.

                     (34)

                     Okvirni sklep 2004/757/PNZ je za Dansko zavezujoč, zato Danska sodeluje pri sprejetju in uporabi tega sklepa.

                     (35)

                     Okvirni sklep 2004/757/PNZ je za Irsko zavezujoč, zato Irska sodeluje pri sprejetju in uporabi tega sklepa.

               SPREJEL NASLEDNJI SKLEP:

            Člen 1
            Stališče, ki ga države članice v imenu Unije zastopajo na ponovno sklicanem triinšestdesetem zasedanju Komisije ZN za droge (CND), ki bo potekalo od 2. do 4. decembra 2020, ko bo ta organ pozvan, da sprejme sklepe o dodajanju substanc v tabele Enotne konvencije Združenih narodov o mamilih iz leta 1961, kakor je bila spremenjena s Protokolom iz leta 1972, in Konvencije Združenih narodov o psihotropnih substancah iz leta 1971, ali njihovem črtanju iz teh tabel, je v skladu s stališčem, določenim v Prilogi k temu sklepu.

            Člen 2
            Stališče iz člena 1 izrazijo države članice, ki so članice CND, pri čemer nastopijo skupaj v interesu Unije.

            Člen 3
            Ta sklep je naslovljen na države članice v skladu s Pogodbama.

            V Bruslju, 23. novembra 2020

                  Za Svet

                  Predsednik

               M. ROTH

            (1)  Okvirni sklep Sveta 2004/757/PNZ z dne 25. oktobra 2004 o opredelitvi minimalnih določb glede elementov kaznivih dejanj in kazni na področju nedovoljenega prometa s prepovedanimi drogami (UL L 335, 11.11.2004, str. 8).

            PRILOGA
            Stališče, ki ga zastopajo države članice, ki so članice Komisije ZN za droge (CND), pri čemer nastopijo skupaj v interesu Unije, na ponovno sklicanem triinšestdesetem zasedanju CND, ki bo potekalo od 2. do 4. decembra 2020:

                        (1)

                        kanabis in hašiš se črtata iz Tabele IV Konvencije o mamilih (1);

                        (2)

                        dronabinol in njegovi stereoizomeri (delta-9-tetrahidrokanabinol) se dodajo v Tabelo I Konvencije o mamilih in se, če bo to priporočilo sprejeto, črtajo iz Tabele II Konvencije o psihotropnih substancah;

                        (3)

                        tetrahidrokanabinol (izomeri delta-9-tetrahidrokanabinola) se doda v Tabelo I Konvencije o mamilih pod pogojem, da CND sprejme priporočilo, da se dronabinol in njegovi stereoizomeri (delta-9-tetrahidrokanabinol) dodajo v Tabelo I Konvencije o mamilih ter se, če bo to priporočilo sprejeto, črtajo iz Tabele I Konvencije o psihotropnih substancah;

                        (4)

                        izraz „ekstrakti in tinkture“ se črta iz Tabele I Konvencije o mamilih;

                        (5)

                        opomba, ki se glasi „Pripravki, ki vsebujejo pretežno kanabidiol in ne več kot 0,2 % delta-9-tetrahidrokanabinola, niso pod mednarodnim nadzorom“, se ne doda pri vnosu za kanabis in hašiš v Tabeli I Konvencije o mamilih;

                        (6)

                        pripravki, proizvedeni s kemično sintezo ali kot pripravek iz kanabisa, ki so opredeljeni kot farmacevtski pripravki z eno ali več drugimi sestavinami na tak način, da delta-9-tetrahidrokanabinola (dronabinola) ni mogoče ponovno osamiti z lahko dostopnimi sredstvi ali v količinah, ki bi lahko pomenile tveganje za javno zdravje, se ne dodajo v Tabelo III Konvencije o mamilih.

                  Države članice, ki so članice CND, lahko privolijo v skupno glasovanje o zadevnih priporočilih, da se zagotovi skladnost pri uvrščanju substanc v tabele in da se prepreči tveganje, da bi bila katera od substanc uvrščena v tabele v okviru Konvencije o mamilih in hkrati tabele v okviru Konvencije o psihotropnih substancah.

               (1)  Še vedno sta navedena v Tabeli I navedene konvencije.


title: Sklep (EU) 2021/4, sprejet v medsebojnem dogovoru predstavnikov vlad držav članic, z dne 9. decembra 2020 o določitvi sedeža Evropskega industrijskega, tehnološkega in raziskovalnega kompetenčnega centra za kibernetsko varnost

text:
                  7.1.2021

                  SL

                  Uradni list Evropske unije

                  L 4/7

         SKLEP (EU) 2021/4, SPREJET V MEDSEBOJNEM DOGOVORU PREDSTAVNIKOV VLAD DRŽAV ČLANIC,
         z dne 9. decembra 2020
         o določitvi sedeža Evropskega industrijskega, tehnološkega in raziskovalnega strokovnega centra za kibernetsko varnost
         PREDSTAVNIKI VLAD DRŽAV ČLANIC SO –
         ob upoštevanju Pogodbe o delovanju Evropske unije in zlasti člena 341 Pogodbe,
         ob upoštevanju naslednjega:

                     (1)

                     Vzpostavitev Evropskega industrijskega, tehnološkega in raziskovalnega strokovnega centra za kibernetsko varnost (v nadaljnjem besedilu: Strokovni center) je predvidena na podlagi predloga, ki ga je Komisija 12. septembra 2018 predložila Evropskemu parlamentu in Svetu.

                     (2)

                     Določiti bi bilo treba sedež Strokovnega centra –

               SPREJELI NASLEDNJI SKLEP:

            Člen 1
            Evropski industrijski, tehnološki in raziskovalni strokovni center za kibernetsko varnost ima sedež v Bukarešti v Romuniji.

            Člen 2
            Ta sklep začne veljati na dan objave v Uradnem listu Evropske unije.

            Člen 3
            Ta sklep se objavi v Uradnem listu Evropske unije.

            V Bruslju, 9. decembra 2020

                  Predsednik

               P. LOURTIE


title: Sklep Političnega in varnostnega odbora (SZVP) 2021/5 z dne 15. decembra 2020 o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa (SZVP) 2019/783 (BiH/31/2020)

text:
                  7.1.2021

                  SL

                  Uradni list Evropske unije

                  L 4/8

         SKLEP POLITIČNEGA IN VARNOSTNEGA ODBORA (SZVP) 2021/5
         z dne 15. decembra 2020
         o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa (SZVP) 2019/783 (BiH/31/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6(1) Skupnega ukrepa,
         ob upoštevanju naslednjega:

                     (1)

                     Svet je na podlagi člena 6(1) Skupnega ukrepa 2004/570/SZVP pooblastil Politični in varnostni odbor (PVO), da sprejme ustrezne sklepe o imenovanju poveljnika sil EU za vojaško operacijo Evropske unije v Bosni in Hercegovini (v nadaljnjem besedilu: poveljnik sil EU).

                     (2)

                     PVO je 30. aprila 2019 sprejel Sklep (SZVP) 2019/783 (2), s katerim je za poveljnika sil EU imenoval brigadnega generala Reinharda TRISCHAKA.

                     (3)

                     Poveljnik operacije EU je priporočil, da se za novega poveljnika sil EU imenuje generalmajor Alexander PLATZER, ki naj bi 15. januarja 2021 na tem položaju nasledil brigadnega generala Reinharda TRISCHAKA.

                     (4)

                     Vojaški odbor EU je priporočilo poveljnika operacije EU podprl 23. oktobra 2020.

                     (5)

                     Sklep (SZVP) 2019/783 bi bilo zato treba razveljaviti.

                     (6)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo.

                     (7)

                     Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin Plus“ uporablja in izvaja le za tiste države članice Unije, ki so tudi članice Nata ali partnerice „Partnerstva za mir“ in so posledično sklenile dvostranske sporazume o varnosti z Natom –

               SPREJEL NASLEDNJI SKLEP:

            Člen 1
            Generalmajor Alexander PLATZER se s 15. januarjem 2021 imenuje za poveljnika sil EU za vojaško operacijo Evropske unije v Bosni in Hercegovini.

            Člen 2
            Sklep (SZVP) 2019/783 se razveljavi.

            Člen 3
            Ta sklep začne veljati 15. januarja 2021.

            V Bruslju, 15. decembra 2020

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 252, 28.7.2004, str. 10.

            (2)  Sklep Političnega in varnostnega odbora (SZVP) 2019/783 z dne 30. aprila 2019 o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa (SZVP) 2018/355 (BiH/28/2019) (UL L 127, 16.5.2019, str. 11).


title: Sklep Političnega in varnostnega odbora (SZVP) 2021/6 z dne 15. decembra 2020 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2020/603 (EUTM Mali/2/2020)

text:
                  7.1.2021

                  SL

                  Uradni list Evropske unije

                  L 4/10

         SKLEP POLITIČNEGA IN VARNOSTNEGA ODBORA (SZVP) 2021/6
         z dne 15. decembra 2020
         o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2020/603 (EUTM Mali/2/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
         ob upoštevanju naslednjega:

                     (1)

                     Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO) za sprejemanje ustreznih odločitev glede političnega nadzora in strateškega vodenja EUTM Mali, vključno s sklepi o imenovanju naslednjih poveljnikov sil misije EU.

                     (2)

                     PVO je 16. aprila 2020 sprejel Sklep (SZVP) 2020/603 (2), s katerim je za poveljnika sil misije EU za EUTM Mali imenoval brigadnega generala Františka RIDZÁKA.

                     (3)

                     Španija je 25. septembra 2020 predlagala, da se za poveljnika sil misije EU za EUTM Mali imenuje brigadni general Fernando Luis GRACIA HERREIZ, ki bi z 12. januarjem 2021 nasledil brigadnega generala Františka RIDZÁKA.

                     (4)

                     Vojaški odbor EU je 23. novembra 2020 ta predlog podprl.

                     (5)

                     Treba bi bilo sprejeti sklep o imenovanju brigadnega generala Fernanda Luisa GRACIE HERREIZA za poveljnika sil misije EU za EUTM Mali od 12. januarja 2021.

                     (6)

                     Sklep (SZVP) 2020/603 bi bilo treba razveljaviti.

                     (7)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –

               SPREJEL NASLEDNJI SKLEP:

            Člen 1
            Brigadni general Fernando Luis GRACIA HERREIZ se z 12. januarjem 2021 imenuje za poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).

            Člen 2
            Sklep (SZVP) 2020/603 se razveljavi.

            Člen 3
            Ta sklep začne veljati 12. januarja 2021.

            V Bruslju, 15. decembra 2020

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 14, 18.1.2013, str. 19.

            (2)  Sklep Političnega in varnostnega odbora (SZVP) 2020/603 z dne 16. aprila 2020 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2019/2096 (EUTM Mali/1/2020) (UL L 139, 4.5.2020, str. 65).